झोलुङ्गे पुल उद्घाटनदेखि मतदाता सम्मानमा निर्वाचित शर्मा व्यस्त
नेपाली कांग्रेसका महामन्त्री एवम् झापा क्षेत्र नं. १ का प्रतिनिधि सभा सदस्य विश्वप्रकाश शर्माले जनताको विश्वासअनुसार आफूहरू कुराभन्दा बढी काम गरेर देखाउने बताउनुभएको छ ।
विष्णुप्रसाद पोखरेलदमक, मङ्सिर १० गते । नेपाली कांग्रेसका महामन्त्री एवम् झापा क्षेत्र नं. १ का प्रतिनिधि सभा सदस्य विश्वप्रकाश शर्माले जनताको विश्वासअनुसार आफूहरू कुराभन्दा बढी काम गरेर देखाउने बताउनुभएको छ ।शनिबार बिहान आफ्नो निर्वाचन क्षेत्रको मेचीनगर १५ स्थित बिचार्नी बजार र हेल्दुबारी जोड्ने निन्दा खोलामा निर्माण हुने झोलुङ्गे पुलको शिलान्यास गर्दै शर्माले स्थानीय आवश्यकताको आधारमा विकास निर्माणका कार्यलाई प्राथमिकतामा राखेर अघि बढ्ने जनाउँदै यस्तो बताउनुभएको हो ।शर्माले आफ्नो जित यस क्षेत्रका सबैको जित भएको भन्दै आफूले निर्वाचनको समयमा गरेका प्रतिबद्धता र बाचा पुरा गर्ने जनाउनु भएको छ । यहाँहरूले गरेको विश्वासलाई म मर्न दिने छैन, शर्माले भन्नुभयो ।यस पुलका लागि सङ्घीय सरकार भौतिक पूर्वाधार मन्त्रालयले ७५ लाख बजेट विनियोजन गरेको जनाइएको छ । ३५० मिटर लम्बाइको यो पुल बढीमा दुई वर्षभित्रमा निर्माण सम्पन्न हुनेछ ।शर्मा मतदाता सम्मानमा व्यस्तयसैबीच, नवनिर्वाचित शर्माले मतदाताहरूलाई सम्मान गर्ने अभियान सुरु गर्दै विजय उत्सवलाई फरक रूपमा मनाइरहनुभएको छ । उहाँले यस क्षेत्रका चिया मजदुर, सडकमा व्यवसाय गर्ने व्यवसायी, विभिन्न खेलाडी, शहीद तथा शहीद परिवारलगायतलाई उनीहरूको कार्यस्थल र घरमा पुगेर नै सम्मान गर्नुभएको छ ।